Τάκης Εμμανουήλ

Ο Τάκης Εμμανουήλ (1933 - 26 Αυγούστου 2017) ήταν Έλληνας ηθοποιός, με διεθνή καριέρα στον χώρο του κινηματογράφου. Υπήρξε, επίσης, σκηνοθέτης και παραγωγός, ενώ τα τελευταία χρόνια της ζωής του ασχολήθηκε με τη λογοτεχνία.

 Βιογραφικά Στοιχεία 
Γεννήθηκε το 1933 στο Μεσολόγγι και το πραγματικό του όνομα ήταν Παναγιώτης. Αρχικά, στην Ελλάδα, σπούδασε υποκριτική στη Δραματική Σχολή του Ωδείου Αθηνών, με δάσκαλο τον θεατρικό σκηνοθέτη Δημήτρη Ροντήρη. Αργότερα, την περίοδο 1979-1981, σπούδασε σκηνοθεσία, σενάριο και παραγωγή τηλεοπτικών προγραμμάτων στο Λος Άντζελες.

Υπήρξε στενός φίλος με την Ειρήνη Παπά και τον Γιάννη Φέρτη μέχρι το τέλος της ζωής του.

Παρότι κοσμοπολίτης ηθοποιός, έζησε διακριτικά και αθόρυβα. Απεβίωσε στις 25 Αυγούστου 2017 στην Αθήνα, σε ηλικία 84 ετών.

 Καριέρα 
Σε ηλικία 27 ετών (το 1960) έκανε την πρώτη του εμφάνιση στη σκηνή, στην  τραγωδία "Ιφιγένεια εν Ταύροις" του Ευριπίδη, ερμηνεύοντας τον ρόλο του Γελαδάρη. Το έργο παρουσιάστηκε στο Αρχαίο Θέατρο της Επιδαύρου, από τον θίασο 'Αρχαίο Αττικό Θέατρο' της Μαλαίνας Ανουσάκη. Οι θεατρικές του εμφανίσεις συνεχίστηκαν έως το 1965.

Στον κινηματογράφο, πρωτοεμφανίστηκε παράλληλα με το θέατρο, το 1960, στη σπονδυλωτή ταινία Το ποτάμι του Νίκου Κούνδουρου. Ακολούθησαν κι άλλες ταινίες στο πλευρό καταξιωμένων σκηνοθετών (Νίκος Κούνδουρος, Μιχάλης Κακογιάννης, Τάκης Κανελλόπουλος, Ντίνος Δημόπουλος, Ντίμης Δαδήρας κ.ά.) και σημαντικών ηθοποιών (Μάνος Κατράκης, Ειρήνη Παπά, Γιάννης Φέρτης, Αλέκα Κατσέλη, Νότης Περγιάλης, Φαίδων Γεωργίτσης, Ελένη Ζαφειρίου, Νίκη Τριανταφυλλίδη, Ελένη Προκοπίου, Ζαννίνο, Ανέστης Βλάχος, Λευτέρης Βουρνάς, Σπύρος Καλογήρου, Άντονι Κουίν, Άλαν Μπέιτς, Σωτήρης Μουστάκας κ.ά.).

Οι επιτυχίες που σημείωσαν οι περισσότερες ταινίες στις οποίες συμμετείχε, τόσο στην Ελλάδα όσο και το εξωτερικό και ήταν το διαβατήριό του για μια διεθνή καριέρα. Το 1968, μετανάστευσε από την Ελλάδα στο εξωτερικό, για να παίξει στην Αμερική, την Αγγλία, την Ιταλία και την Αυστραλία. Το 1982 επέστρεψε στην Ελλάδα και ίδρυσε δική του εταιρεία παραγωγής.

 Στο εξώφυλλο του LIFE 
Τα ξένα ΜΜΕ του προσέδωσαν τον τίτλο «Ωραίος ως Έλληνας» και το 1970 επιλέχτηκε και φωτογραφήθηκε για το εξώφυλλο του εβδομαδιαίου αμερικανικού περιοδικού Life, για την έκδοση που κυκλοφόρησε στις 25 Σεπτεμβρίου του ίδιου έτους.

Το σχετικό άρθρο, με τίλο 'MALE PLUMAGE He-men return to elegance', αφορούσε ανδρική ένδυση και αξεσουάρ, και στην περιγραφή της φωτογραφίας διαβάζουμε: "Ο Έλληνας ηθοποιός Τάκης Εμμανουήλ φοράει ένα μαροκινό καφτάνι". Η φωτογράφιση έγινε από τον Ενρίκο Σαρσίνι, Ιταλό φωτογράφο και φωτορεπόρτερ του Life. Ελάχιστοι Έλληνες είχαν το προνόμιο να φιλοξενηθούν στο εξώφυλλο του θρυλικού αυτού περιοδικού.   
 Φιλμογραφία 
 Ως ηθοποιός 
ΈτοςΤίτλοςΡόλοςΣκηνοθεσία1960Το ποτάμιΜάρκοςΝίκου Κούνδουρου1962Ηλέκτρα ΠυλάδηςΜιχάλη ΚακογιάννηΟ ουρανόςΓιώργοςΤάκη Κανελλόπουλου1963Μικρές Αφροδίτες ΤσάκαλοςΝίκου ΚούνδουρουΑμόκ Ντίνου Δημόπουλου1964Αλέξης Ζορμπάς ΜανώλακαςΜιχάλη Κακογιάννη1965Όταν σημάνουν οι καμπάνες Άλκης Χριστόπουλος Στέλιος ΤατασόπουλοςΗ έξοδος του ΜεσολογγίουμαχητήςΔημήτρη ΔούκαΕνώνει ο πόνος δυο καρδιές (aka Μόνο για σένα)Λάμπρος ΠερωτήςΚώστα ΛυχναράςΟυ κλέψεις ΠέτρακαςΝτίμη Δαδήρα1966Οι εκδικηταί Λευτέρης ΖορμπάςΔημήτρη Αθανασιάδη1967Εκείνος κι εκείνη Ερρίκου Ανδρέου1968Οιδίπους τύραννος μέλος του χορούΦίλιπ Σαβίλ1969Τζέιμς Μποντ, πράκτωρ 007: Στην υπηρεσία της Αυτής Μεγαλειότητος ΚλεφΠίτερ Χαντ1973Το χρυσό ταξίδι του Σεβάχ ΆχμεντΓκόρντον Χέσλερ1975Τυχερός παλιάνθρωπος άραβας σεΐχηςΚρίστοφερ ΜάιλςΗ λογοδοσμένη ΜανώληςΤομ ΚάουανΟ κατάδικος ΠέποναςΑργύρης Πιπέρης1976Caddie ΠίτερΝτόναλντ Κρόμπι1979Κώστας Κώστας ΑνδρόπουλοςΠολ Κοξ1980Το λιοντάρι της ερήμου Μπου ΜατάριΜουσταφά Ακάντ
 Σενάριο και Σκηνοθεσία 
Έτος1963Τίτλος ταινίαςΜεσάνυχτα στη Βίλλα ΝέλληΕίδος ταινίαςΜεγάλου Μήκους. Ερωτική. Περιπέτεια. ΣύνοψηΗ ιστορία διαφόρων ζευγαριών που έχουν ως σημείο συνάντησης τη Βίλα Νέλλη.ΗθοποιοίΜάρθα Βούρτση, Κώστας Κακκαβάς, Κατερίνα Χέλμη, Ανδρέας Ντούζος,
Νανά Σκιαδά, Κατερίνα Γώγου, Τόλης Βοσκόπουλος, Βασίλης Καΐλας, Νίκος ΛυκομήτροςΑποδοχήΗ ταινία προβλήθηκε τη σεζόν 1962-1963 και έκοψε 13.915 εισιτήρια. Ήρθε στην 47η θέση σε 82 ταινίες.ΠαρατηρήσειςΠρόκειται για τη μοναδική ταινία που σκηνοθέτησε ο Τάκης Εμμανουήλ. 

 Λογοτεχνικό έργο 
ΕΤΟΣΤΙΤΛΟΣ ΒΙΒΛΙΟΥΕΙΔΟΣΕΚΔΟΣΕΙΣΣΕΛΙΔΕΣISBNΠΑΡ.2002Το Άλλο Πρόσωπο Του ΙανούΜυθιστόρημαΤο Ποντίκι293978-960-840-262-12007Η Έβδομη ΦωτογραφίαΜυθιστόρημαΓαβριηλίδης411978-960-336-303-3

 Παραπομπές 

 Πηγές 
 Μικρές Αφροδίτες - Ελληνικό Κέντρο Κινηματογράφου

 Εξωτερικοί σύνδεσμοι 


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες παραγωγοί ταινιών
Κατηγορία:Έλληνες σκηνοθέτες
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Απόφοιτοι του Ωδείου Αθηνών